SA se 10 beste sakemanne en -vroueSol Kerzner (Foto: whoswho.co.za) Die marknavorsingsmaatskappy New World Wealth het vandeesweek die tien invloedrykste sakemanne en -vroue bekendgemaak as deel van die maatskappy se 2017 welvaartverslag. Kriteria vir die graderings sluit onder meer die persoon se impak op Suid-Afrika en die wêreld in, asook innovasie, werkskepping en die vermoë om struikelblokke te oorkom. Die persone in dié lys is nie noodwendig die tien rykste besigheidsmanne en -vroue in Suid-Afrika nie. Só lyk die lys: 1. Sol Kerzner Sol Kerzner het talle van Suid-Afrika se luukse hotelle en oorde gebou wat onder meer Sun City, Sandton Sun en die Beverly Hills Hotel insluit. ŉ Interessante feit oor die hotelle is nie soseer die sukses daarvan nie, maar die feit dat dit ŉ enorme impak op die omgewing gehad en werksgeleenthede geskep het – veral in die geval van Umhlanga wat voor die Beverley Hills hotel in 1964 gebou is, ŉ plek is waarvan niemand geweet het nie. 2. Donald Gordon Donald Gordon was die stigter van Liberty Life, die finansiëledienste-maatskappy, en verantwoordelik vir die bou van The Monolith in Sandton City waar rondom die hele Sandton gebou is. 3. Richard Maponya Richard Maponya het onlangs gehelp met die ontwikkeling van die Maponya-winkelsentrum in Soweto wat tans een van die grootste winkelsentrums in die land is. Hy het ook talle kleinhandelbesighede. 4. Harry Oppenheimer Harry Oppenheimer het twee van Suid-Afrika se grootste maatskappye, De Beers en Anglo-American, deur van hul mees suksesvolle jare gelei, en het meer werksgeleenthede as enige ander Suid-Afrikaanse sakeman in die geskiedenis van die land geskep. 5. Pam Golding Pam Golding het haar eiendomsagentskap, Pam Golding Eiendomme, in 1976 begin en dié besigheid in die grootste eiendomsagentskap in die land ontwikkel. 6. Adrian Gore Adrian Gore het Discovery Health, die mediese maatskappy, in 1992 gestig. Sy maatskappy het die gesondheidversekeringsruimte in Suid-Afrika verander met innoverende produkte soos Vitality. Talle versekeringsmaatskappye oorsee het nou selfs begin om die Discovery-model te kopieer en Discovery se produkte word in die buiteland ook met goeie sukses ontvang. 7. Nthato Motlana Nthato Motlana word beskou as die vader van ekonomiese bemagtiging in Suid-Afrika. Hy het ŉ suksesvolle loopbaan in politiek, medisyne en besigheid gehad. 8. Patrice Motsepe Na ŉ suksesvolle loopbaan as prokureur by Bowman Gilfillan, het Motsepe ARM (African Rainbow Minerals) in 1997 gestig en dié maatskappy in een van die grootste mynbou en minerale groepe in die wêreld ontwikkel. 9. Anton Rupert Dr. Rupert het die Rembrandt-groep in die 1940’s gestig. Nadat hy aanvanklik gefokus het op die tabakbedryf (Peter Stuyvesant), het hy gou oorgeskuif na die nywerheidsaandele en luukse goedere. Rembrandt is sedertdien verdeel in Remgro (’n beleggingsmaatskappy met finansiële, mynbou- en industriële belange) en Richemont (ŉ Switsers gebaseerde luuksegoedere-groep). 10. Douw Steyn Douw Steyn het Auto General in 1985 gestig en dit vinnig omskep in een van die grootste versekeringsmaatskappye in Suid-Afrika. Hy het sedertdien soortgelyke suksesvolle ondernemings in die Verenigde Koninkryk gestig. Hy het onlangs ook gehelp om Steyn City, een van die mees indrukwekkende residensiële landgoedere in die land, in Johannesburg te ontwikkel.